ការសំភាសន៏របស់អ៊ុំស្រី ម៉ៅ ផល្លី​​ ( សុភី )

ក ៖ អ្នកសំភាសន៏មានឈ្មោះថាកញ្ញា អ៊ុំ កន្និកា , ខ ៖ អ្នកដែលត្រូវគេសំភាសន៏មានឈ្មោះថា ម៉ៅ ផល្លី ( សុភី​ )

ជំរាបសួរអ្នកមីង....ចា៎ហើយជាដំបូងសូមថ្លែងអំណរគុណដល់អ្នកមីងដែលបានអនុញ្ញាតអោយនាងខ្ញុំធ្វើការសំភាសន៍អ្នកមីងទាក់ទងទៅនិងជីវប្រវត្តិផ្ទាល់ខ្លួនរបស់អ្នកមីងផងដែរ។ ហើយការសំភាសន៍មួយនេះគឺធ្វើឡើងដោយសាលាសកលវិទ្យាល័យ"ប៊ីវ៉ាយយូ"(BYU)...ដោយសារតែសាលាសកលវិទ្យាល័យរបស់ពួកយើងមានបំ​​ណងចង់ថែរក្សានូវជីវប្រវត្តិរបស់អ្នកមីងដើម្បីទុកសំរាប់កូនចៅអ្នកមីងជំនាន់ក្រោយដើម្បីអាចអោយពួកគេបានស្តាប់លឺទទួលដឹងទទួលស្គាល់ថាអ្នកមីងបានឆ្លងកាត់នូវទុក្ខលំបាកទាំងអស់នោះហើយពួកគេអាចទុកការលំបាកទាំងអស់នោះទុកជាទុនមួយដើម្បីដឹងនាំជីវិតរបស់គេផងដែរ។ ហើយបន្ទាប់ពីការបញ្ចប់នូវការថតសំលេងនិងក៏ដូចជាការសំភាសន៍មួយនេះពួកយើងសុំការអនុញ្ញាតពីអ្នកមីងដើម្បីដាក់សំលេងរបស់អ្នកមីងចូលទៅក្នុងគេហទំព័ររបស់ពួកយើងដែលមានឈ្មោះថា​ [www.cambodia.noralhistory@by.edu](about:blank) ផងដែរហើយខ្ញុំជាអ្នកសំភាសន៍មានឈ្មោះថា​ អ៊ុំ​ កន្និកា​ ហើយកាលបរិច្ឆេគគឺនៅថ្ងៃទី១៣​ ខែមីនា​ ឆ្នាំ២០១៨​ ហើយទីកន្លែងគឺនៅភូមិចុងឃ្នៀសផងដែរហើយយើងនិងទៅជួបគាត់ទាំងអស់គ្នា......

ក៖​ ជំរាបសួរអ្នកមីង......!

ខ៖​ ចា៎...លើកដៃថ្វាយព្រះ.....!

ក៖​ តើអ្នកមីងមានឈ្មោះអ្វីដែរ?

ខ៖​ ម៉ៅ​ ផល្លី.....

ក៖​ ម៉ៅ​ ផល្លី.....!

ខ៖​ ចា៎......ម៉ៅ​ ផល្លី.....!

ក៖​ ចា៎.....ចុះអ្នកមីងដូចជាមានឈ្មោះហៅក្រៅអីទេ​? ដូចថាគេតែងហៅ?

ខ៖​ មាន.....!

ក៖​ ហៅថាមេចទៅ?

ខ៖​ ហៅ​ សុភី...

ក៖​ គេហៅ​ សុភី.....

ខ៖​ ចា៎......

ក៖​ ឈ្មោះនេះតៀអ្នកណាអ្នកផ្តើមហៅដំបូងគេអ្នកមីង?

ខ៖​ ឈ្មោះកំណើតឈ្មោះញ៉ុមឈ្មោះ​ ភី...​...

ក៖​ ឈ្មោះ​ ភី​ តែម្តង.....

ខ៖​ ដល់តែពេលនិងគេកែឈ្មោះគេហៅញ៉ុមផល្លីៗទៅក៏ក្នុងអត្តសញ្ញាណប័ត្រនិងដាក់ឈ្មោះ​ ម៉ៅ​ ផល្លី​ និងរហូតមកបណ្តោយនិង......

ក៖​ ចា៎...ចុះតើអ្នកមីងមានឈ្មោះហៅក្រៅផ្សេងទៀតដែលគេដាក់រហ័សនាមពីក្មេងអីមានទេ?

ខ៖​ អត់មានទេកូន.....មានតែមួយប៊ិននេះឯង។

ក៖​ អត់មានទេ....ចា៎ចុះដូចជាអាយុរបស់អ្នកមីងវិញតើអ្នកមីងមានអាយុប៉ុន្មានហើយអ្នកមីង?

ខ៖​ ហាសិបប្រាំបី.....

ក៖​ អ៎...ហាសិបប្រាំបីឆ្នាំហើយ។ ចុះតើអ្នកមីងចាំទេថាអ្នកមីងកើតនៅក្នុងថ្ងៃខែឆ្នាំណាដែរ?

ខ៖​ ទាល់តែមើលអត្តសញ្ញាណប័ត្រអូន.....

ក៖​ អូចា៎...អញ្ចឹងឆ្នាំអ្នកមីងអត់ចាំដែរណោះអ្នកមីងណោះ?

ខ៖​ ឆ្នាំចាំ......

ក៖​ ឆ្នាំអីគេទៅអ្នកមីង?

ខ៖​ ឆ្នាំ​ ខាល......

ក៖​ ឆ្នាំខាលណោះ?

ខ៖​ និងឯង......! ឆ្នាំខាលឆ្នាំកើតហើយបើថ្ងៃកំណើតវិញថ្ងៃអង្គារ៍...អឺក....ឆ្នាំមួយពាន់ប្រាំបួនរយហុកសិបមួយ។

ក៖​ អូចា៎.....ពាន់ប្រាំបួនរយហុកសិបមួយ!

ខ៖​ ចា៎........!

ក៖​ ចុះដូចជាទីកន្លែងកំណើតវិញតើអ្នកមីងកើតនៅទីណាដែលអ្នកមីង?

ខ៖​ អូ.....កើតនៅឆ្ងាយណាស់កូន....! កើតនៅបាត់ដំបងអ្ហក.....!

ក៖​ អ៊ូ......អ្នកមីងកើតនៅខាងបាត់ដំបងវិញ?

ខ៖​ ចា៎......!

ក៖​ ម្តុំនោះគេហៅម្តុំភូមិស្រុកអីគេដែរ?

ខ៖​ អឺ.....កើតនៅបាត់ដំបងស្រុកមង្គ័លសិរីសព្វថ្ងៃគេប្រែឈ្មោះអីខ្ញុំអត់ដឹងទេតែញ៉ុមចេញម៉ោយូរហើយតាំងពីចិតសិបប្រាំបួនចេញពីស្រុកពីចិតសិបប្រាំបួនម៉ោនៅភូមិបួនមុខ​ ស្រុកមង្គ័លសិរីខេត្តបាត់ដំបង...!

ក៖​ អ៎.....ចា៎តែឥលូវគេកែយ៉ាងមិចទៀតអ្នកមីងអត់ដឹងទេ?

ខ៖​ ចា៎.....អត់ដឹងទេ!

ក៖​ ចា៎....តែពីដើមមិញគេហៅអញ្ចោះឯង។

ខ៖​ ពីសង្គមចាស់មិញគេហៅអញ្ចឹងឯង!

ក៖​ អ៎..ចា៎...អញ្ចឹង...!

ខ៖​ តែខ្ញុំចេញពីស្រុកយូរហើយតាំងពីចិតសិបប្រាំបួនមកម្លេះ!

ក៖​ កាលអាពតអ្នកជំលៀសនិងអ្ហោះអ៊ុំណោះ?

ក៖​ ចេញម៉ោតាំងពីជំនាន់អាពតជំនាន់យួនរហូតញ៉ុមទៅដល់ជាយដែនខាវអាដាងអីឯណារិទ្ធិសែនរិទ្ធអីឯណាខ្ញុំដើររបូត។

ក៖​ ចា៎...អញ្ចឹងកាលបែកម៉ោពីចិតសិបប្រាំបួនមកដំបូងតើអ្នកមីងទៅរស់នៅទីកន្លែងណាដែរ?

ខ៖​ ផ្ទះសៀមរាបនិងឯង។

ក៖​ ដែលចេញពីចិតសិបប្រាំបួននិងម៉ោអ៊ុំមកនៅសៀមរាបតែម្តង?

ខ៖​ ចា៎...! ឆ្នាំកៅសិបបីបងខ្ញុំទៅយកបងញ៉ុមទៅយកមកសៀបរាមមកនៅនេះឯង.!

ក៖​ ចា៎ទាល់តែកៅសិបបីបានអ៊ុំចេញមកសៀមរាបណោះ?

ខ៖​ ចា៎..គេដឹកម៉ោគេដឹកឆ្នាំកៅសិបបី។

ក៖​ អញ្ចឹងចិតសិបប្រាំបួននៅណោះនៅឡើយទេ?

ខ៖​ ចិតសិបប្រាំបួនខ្ញុំនៅឯណោះទេ....!

ក៖​ នៅខាងណាដែរ?

ខ៖​ នៅភ្នំដងរែក.....!

ក៖​ អ៎....នៅឯខាងភ្នំដងរែកវិញ​ អញ្ចឹងដំបូងឡើយនៅភ្នំដងរែកសិន?

ខ៖​ អត់ទេបើគិតពីចិតសិបប្រាំបួនវិញបើរាប់រៀបច្រើនណាស់កូន....!

ក៖​ អញ្ចឹងអ្ហោះ?

ខ៖​ បើរៀបរាប់វិញទៅនៅតាំងពីអូរបីជាន់​អន្តងច័ន្ទ​ រិទ្ធិ​សែន​ ខៅដាងចាស់ខៅដានថ្មីបើរៀបរាប់រៀបអត់អោះទេ!

ក៖​ អ្នកមីងប្តូរកន្លែងរហូត?

ខ៖​ ប្តូររបូតចុះបើគេដឹងចុះគេវ៉ៃអ្ហោះគេវ៉ៃយើងអង្កាលពីចិតសិបប្រាំបួនរួចពីអាពតនោះគេវ៉ៃរបូតដល់គេវ៉ៃរបូតអញ្ចឹងទៅមីងនេះក៏តាមគេរបូតតាមទៅដល់ពេលឆ្នាំកៅសិបបីនិងគេដឹកមីងគេដឹកមីងនិងមុនដំបូងថាទៅនៅអីបាត់ដំបងទេដល់តាពេលចេញពីនិងទៅបងញ៉ុមបងប្រុសញ៉ុមនិងយកមកនៅសៀមរាបយើងនិងនាគគាត់ថាអូនអើយម៉ោនៅសៀមរាបម៉ោបានអង្ករកន្លះគីឡូក៏យើងអាចចិញ្ចឹមជីវិតយើងបានដែរព្រោះអូនឯងមានប្តីអ្ហោះ! ក៏ម៉ោបងប្រុសញ៉ុមនៅឯចុងស្រុកនិងក៏នាំញ៉ុមម៉ោនិងឯង។

ក៖​ ចា៎...អ៎..ចា៎!

ខ៖​ ដល់ពេលនាំមកបានរស់នៅហើយយូរទៅប្តីខ្ញុំក៏ស្លាប់...ប្តីដើមខ្ញុំស្លាប់..!

ក៖​ គាត់ឈ្មោះអីគេដែរ?

ខ៖​ គាត់ឈ្មោះ​ រ៉ែត....ប្តីដើមញ៉ុម...

ក៖​ ប្តីដើមអ៊ុំឈ្មោះរ៉ែត...តើគាត់ស្លាប់ដោយសារអីគេដែរអ៊ុំ?

ខ៖​ គាត់ស្លាប់ធ្វើទាហ៊ាន...

ក៖​ អ៎...ចា៎គាត់ស្លាប់ហើយមិចទៀតទៅអ៊ុំ?

ខ៖​ ដល់ពេលស្លាប់ធ្វើទាហ៊ានទៅដល់ពេលនិងទៅដល់ពេលញ៉ុមនេះម៉ែឪញ៉ុមនេះប្តីញ៉ុមនេះឃើញញ៉ុមប្តីញ៉ុមដែររាល់ថ្ងៃនេះគាត់បានប្រពន្ធរាលតែថ្ងៃនិងណាស់គាត់ក៏ចូលសួរញ៉ុមទៅក៏បានកូនប្រាំប្រាំមួយទៅក៏ងាប់អស់បួននាក់ទៅនៅសល់កូនពីរនាក់តែទាំងអស់កូនញ៉ុមវាដប់ពីរនាក់ហើយងងាប់អស់បួនហើយអាពីក្រោយទៀតងាប់អស់ពីរទៀតទាំងអស់ងាប់អស់ប្រាំមួយនៅសល់តែកូនប្រាំមួយនាក់ទេ​ រាល់ថ្ងៃខ្ញុំចិញ្ចឹមកូនរបូត​ បេះត្រកួនដកព្រលិត​ បេះផ្កាឈូកអីយកទៅលក់គេជិះកង់ឯងទូលទៅយកទៅលក់ដល់ផ្សារលើទៅ..ដើររបូត

ក៖​ ចា៎....បេះពីណាទៅណាដែរ?

ខ៖​ បេះយើង..នៅធីកូមនេះ​ ធីកូមចុងឃ្នៀសយើងនេះញ៉ុមអត់មានកង់ជិះទេញ៉ុមទូល​ ញ៉ុមទូលទៅដល់ចុងស្រុកទៅដល់យើងពីចុងស្រុកនិងទៅដល់យើងងើបពីម៉ោងពីរយប់ក៏ទូលទៅដល់ផ្សារលើ....

ក៖​ ផ្សារលើតទៀត...!

ខ៖​ ទូល......ម៉ោវិញដើរម៉ោវិញទៀតដើតពីផ្ដារលើនិងអ្ហាសដើរពីផ្សារលើមកដល់ចុងស្រុកទៀត...អត់ទាន់មានកង់ជិះទេ!

ក៖​ ដើររហូត......!

ខ៖​ ដើររបូតកូនដើរទាំងទៅទាំងម៉ោដើរ...រហូតដល់ញ៉ុមនិងទិញកង់គេបានមួយអាកង់កញ្ចាស់អញ្ចេះឯង​ ដល់ពេលបានមួយនិងម៉ោក៏ញ៉ុមបានអន្ទឺតៗចិញ្ចឹមកូនដប់ពីរនាក់និងទៅនោះ​ វេទនាចិញ្ចឹមកូនរបូត។

ក៖​ ចា៎...ចុះស្វាមីក្រោយរបស់អ្នកមីងគាត់មានឈ្មោះអីដែរ?

ខ៖​ ឈ្មោះ​ ខុន...!

ក៖​ ខុន...តែគាត់បែកពីអ្នកមីងនិងយូរឆ្នាំនៅ?

ខ៖​ បែកយូរហើយបែកមីងតាំងពីមីងមានអាយុសាមសិបប្រាំឆ្នាំមកម្លេះ​ ហើយនែកឈ្មោះខុននិងដល់ពេលគេហៅរាល់ថ្ងៃនិងគេហៅថាសិទ្ផចា៎...ជាសិដ្ផ.....

ក៖​ តែគាត់បានប្រពន្ធក្រោយទៀតហើយ!

ខ៖​ ចា៎....ប្រពន្ធក្រោយនិងឈ្មោះមីកាផល...

ក៖​ ឈ្មោះ​ ផល...

ខ៖​ ឈ្មោះផល​ ចា៎..នៅចុងឥន្ធតេសមិនដឹងនៅឯណាតេសការពីដើមមិញយាយប្រាប់ញ៉ុមថានៅចង្រែងតែដល់ពេលគាត់សព្វថ្ងៃមិនដឹងថាគាត់នៅឯណាទេ! ញ៉ុមក៏សកវែងរកគាត់ដែរប៊ិនតែថាគាត់មានប្រពន្ធមានកូនមានក្មួយតែមីងចិត្តអត់ដាច់ប៊ិនដែរថាគាត់មានក៏មានទៅអត់គិតទៀតទេសព្វថ្ងៃមីងឈប់គិតទៀតហើយព្រោះគេ​ គេមានប្រពន្ធមានកូនតទៅទៀតអោយគេមានសេចក្តីសុខចំពោះគ្នាទៅចោះ!

ក៖​ តែគាត់បានក្បត់អ្នកមីងទៅរកថ្មីឬក៏គាត់បានសុំអ្នកមីងលែងលះគ្នាសិនហើយបានគាត់ទៅឬក៏យ៉ាងមិច?

ខ៖​ គាត់បានគ្នានិងកាលនិងមីងកើតកូនមីពៅគេនិងនៅនិងពេទ្យគាត់ក្បត់ចិត្តមីង​ ក្បត់ចិត្តមីងដល់ពេលក្បត់ទៅមីងមានអ្នកជិតខាងគេប្រាប់មីង...តែមីងអត់ជឿដល់តាមីងអត់ជឿអញ្ចឹងទៅមីងតាមដានបានដល់មីងតាមដានទៅបានដឹងថាគាត់បានក្បត់...

ក៖​ គាត់លាក់មីងដល់មីងចេញពីពេទ្យទៀតក៏លាក់អត់ប្រាប់ដែរ។

ខ៖​ លាក់ញ៉ុមរបូត...ទៅក៏ញ៉ុមនឹកឃើញថាបើមានក៏យកគ្នាទៅក៏ញ៉ុមអត់ថាទេ​ ខ្ញុំសុខចិត្តរកស៊ីចិញ្ចឹមកូនតែទុកកូនអោយញ៉ុមម៉ោ...!

ក៖​ ចា៎....ទុកកូនទាំងអស់អោយញ៉ុមម៉ោ!

ខ៖​ ចា៎...ដល់គេទុកកូនអោយញ៉ុមទៅញ៉ុមក៏ចិញ្ចឹមកូនទៅ​ គេក៏គេទៅយកប្រពន្ធនោះទៅ...។

ក៖​ អញ្ចឹងគាត់មានកូនមានចៅតទៀតទៅ?

ខ៖​ ញ៉ុមអត់ដឹងទេគ្រូញ៉ុមអត់ដឹងទេ! ដឹងតែគេមានប្រពន្ធុមានកូនមានចៅទៀតញ៉ុមអត់ដឹងទេទៅក៏ញ៉ុមរកស៊ីចិញ្ចឹមកូនតាំងតែពីកូនញ៉ុមអាតុដប់ពីរឆ្នាំរហូតដល់ខ្ញុំយកកូនទៅថៃរបូតបានខ្ញុំមកនៅចុងឃ្នៀសនេះបានបីបួនឆ្នាំប៊ិនណេះឯងទៅក៏បានញ៉ុមឈប់ដើរឈប់អីដល់កូនធំកូនក៏រកស៊ីចិញ្ចឹមញ៉ុមវិញទៅសែងត្រីដល់សព្វថ្ងៃនិងទៅ។

ក៖​ ចា៎...អ៊ុំធ្លាប់នាំកូនទៅថៃដែរអេះអ៊ុំណោះ?

ខ៖​ ចា៎..ទៅ!

ក៖​ ទៅធ្វើការនៅនុង?

ខ៖​ ធ្វើការបេះដំឡូង​ បេះដំឡូង។

ក៖​ ដកដំឡូងណោះអ៊ុំណោះ?

ខ៖​ អត់តេសកូនធ្វើការអង្គុយជិញ្ច្រាំដំឡូងអោយគេ...

ក៖​ គេទុកធ្វើម្សៅមីឬក៏?

ខ៖​ បានមួយខេងមួយពាន់...!

ក៖​ មួយខេងមិនដឹងប៉ិនណាទេ?

ខ៖​ ម៉ាខេងយើង​ មួយខេងប្រហែលប៉ិនៗណេះអ្ហាស!

ក៖​ អ៎...ចា៎...យើងអង្គុយជិញ្ច្រាំអោយគេរហូតអញ្ចឹងទៅ...

ខ៖​ ចា៎....យើងអង្គុយេជិញ្ច្រាំអោយគេមួយថ្ងៃចឹងបានប្រហែលហាសិបខេងបានប្រាក់ខ្លះគ្រាន់ចិញ្ចឹមកូនទៅ​ ហើយក៏ដល់ពេលកូនធំទៅកូនគេថាម៉ាក់អើយមិនបាច់ទៅណាទេចាំញ៉ុមរកស៉ីចិញ្ចឹមម៉ាក់ឯងវិញក៏របូតតាំងពីពេលនិងម៉ោមីងមិនដែរបានទៅណាទៀតទេ​ មិនដែរទេ...!

ក៖​ ចា៎.....អ្នកមីងបានកូន!

ខ៖​ រហូតដល់មីងធ្លាក់ខ្លួនឈឺទៀតរាល់ថ្ងៃ..

ក៖​ ចា៎....មីងមានជំងឺជាប់ខ្លួនទៀត!

ខ៖​ អញ្ចឹងបានថាមីងផ្តាំទាំងអស់គ្នាកុំអោយ​ កុំអោយធ្វើដូចតម្រាប់មីងទៀត​ អ្នកទាំងអស់គ្នាកុំអោយយកតម្រាប់តាមប្តីខ្ញុំដែរធ្វើចំពោះខ្ញុំអោយមើលចេះថែរក្សាកូនចៅកុំអោយដូចជារូបខ្ញុំព្រោះខ្ញុំកំសត់ណាស់រឿងខ្ញុំកំសត់ណាស់(គាត់យំ)។

ក៖​ ខ្ញុំអរគុណច្រើនមែនទែនដែលអ្នកមីងបានចែកចាយអំពីក្នុងដួងចិត្តអ្នកមីងខ្ញុំដឹងថាពេលខ្លះយើងសើររើរវាឡើងវិញទៅយើងនឹកឃើញទៀតណោះអ្នកមីងណោះចា៎អត់អីទេអ្នកមីងវាកន្លងផុតអស់ហើយណោះអ្នកមីងណោះហើយអ្នកមីងបានឆ្លងកាត់វាយ៉ាងល្អទៀតអ្នកមីងបានចិញ្ចឹមកូនៗតាំងពីក្មេងៗរហូតដល់ពួកគាត់ធំមានគ្រួសាររៀងៗខ្លួននេះហើយជាលទ្ធផលរបស់អ្នកមីងដែរអ្នកមីងបានប្រឹងប្រែងមែនទេអ្នកមីង?

ខ៖​ មីងនិយាយលេងរួចហើយ(យំ)មីងនិយាយលេងរួចហើយក្មួយ។

ក៖​ ចា៎....ថាតើអ្នកមីងមានបងប្អូនបង្កើតប៉ុន្មាននាក់ដែរ?

ខ៖​ ប្រាំមួយនាក់....!

ក៖​ ប្រាំមួយនាក់! ណោះអ្នកមីងណោះ? ស្រីប៉ុន្មានប្រុសប៉ុន្មានអ្នកមីង?

ខ៖​ ស្រីបួនប្រុសពីរទេអឺ...ស្រីតាពីរទេ!

ក៖​ ស្រីពីរប្រុសបួនវិញ?

ខ៖​ ស្រីពីរប្រុសបួន!

ក៖​ ឥលូវពួកគាត់នៅទីណាដែរ?

ខ៖​ ពួកគាត់នៅឯខាងស្វាយនៅឯប្រាសាទតាក្របី

ក៖​ ប្រាសាទតាក្របី...! ចា៎..អញ្ចឹងមានតែអ្នកមីងទេដែរផ្លាស់ប្តូរមកទីនេះ?

ខ៖​ និងឯង......!

ក៖​ ម្នាក់ឯង.....?

ខ៖​ ម្នាក់ឯង......

ក៖​ ចុះបងប្អូនឯទៀតគាត់នៅទីនោះទាំងអស់រស់នៅអត់បែកខ្ញែកគ្នាទេ?

ខ៖​ អត់ទេ...!

ក៖​ ចុះអ៊ុំមានធ្លាប់ដូចជាទៅលេងទៅសួរសុខទុក្ខបងប្អូនអីធ្លាប់ទេ?

ខ៖​ មីងអត់មានសមត្ថភាពទៅសួរទេ​ ព្រោះមីងវាក្រពេក​ ក្រដល់កូរ៉េគេធ្វើផ្ទះអោយមិចទៀត​ អត់មានសមត្ថភាពទៅទេកូន...! រកតែអង្ករច្រកឆ្នាំងអត់បានផងមីងអត់មានសមត្ថភាពទេក្មួយ! បើបងប្អូនគេរត់មករកខ្ញុំគេមាន! បើថាអោយញ៉ុមរត់ទៅរកបងប្អូនញ៉ុមទៅអត់បានទេ...។

ក៖​ អញ្ចឹងបងប្អូនអ្នកមីងគាត់ធ្លាប់មកលេងអ្នកមីងដែរ?

ខ៖​ អត់...!

ក៖​ តែគេធូរធារជាងអ្នកមីង?

ខ៖​ ចា៎...!

ក៖​ អញ្ចឹងតើអ្នកមីងអាចរៀបរាប់ឈ្មោះពួកគាត់បានទ ថាបងច្បងនិងឈ្មោះអីហើយបន្ទាប់ៗទៀត?

ខ៖​ បង​ បងញ៉ុមបង្កើតនិងឈ្មោះអឺក...តែដល់ពេលនេះគេហៅគាត់សឿន......

ក៖​ ឈ្មោះ​ សឿន......

ខ៖​ ចា៎...សឿនតែដល់ពេលសព្វថ្ងៃគេហៅគាត់ថាឈ្មោះ​ រុំ.....

ក៖​ ឈ្មោះ​ រុំ......!

ខ៖​ ដល់ពេលប្អូនញ៉ុមនៅឯជាយដែនឯណោះវិញគាត់ឈ្មោះឋាន​ ប្រពន្ធគាត់និងឈ្មោះ​ សុខលី...ហើយបើថាប្អូនញ៉ុមមួយទៀត​ គាត់ឈ្មោះ​ ជា​ ធ្វើទាហ៊ាននៅប្រាសាទតាក្របីប្រពន្ធឈ្មោះ​ តុត​ គេតែងហៅមីកាតុតៗ​នៅណោះតែបើអ្នកនៅសៀមរាបឯណេះហៅវាថា​ ភាព​ ប្អូនញ៉ុមមួយទៀតមេម៉ាយដូចគ្នាតែកូនប្រាំពីរនាក់អឺក...ឈ្មោះមីវ៉ៃមេម៉ាយតែប្តីស្លាប់បានកូនបួសមួយមានប្តីស្លាប់មេម៉ាយដូចខ្ញុំដែរអញ្ចឹងឯងនិងស្រីបើប្អូនពៅខ្ញុំនោះគាត់ធ្វើជាទាហ៊ាននៅប្រាសាទតាក្របីកូនបួននាក់ចិញ្ចឹមម្តាយខ្វាក់មួយជំហៀងមានតែប៉ិននិងឯង....

ក៖​ ចា៎....! អញ្ចឹងប្អូនពៅអ៊ុំជាអ្នកចិញ្ចឹមម្តាយ?

ខ៖​ ចា៎.....!

ក៖​ ចា៎....ដោយសារគាត់មានសមត្ថភាពចិញ្ចឹមជាង! តែអ្នកមីងបានអត់មានសមត្ថភាពចិញ្ចឹម!

ខ៖​ គាត់មានសមត្ថភាពចិញ្ចឹមឬអត់សមត្ថភាពមីងអត់ដឹងទេព្រោះមីងបានចេញម៉ោពីនុងយូរគ្រាន់ហើយព្រោះមីងអត់បានទៅលេងនិងគាត់...

ក៖​ ចា៎.....អញ្ចឹងគាត់ក៏នៅជាមួយកូនពៅរហូតដល់គាត់ចាស់បានកូនពៅចិញ្ចឹមម៉ោរហូតទៅ.....!

ខ៖​ ចា៎....!

ក៖​ អញ្ចឹងអ្នកមីងជាកូនទីប៉ុន្មាន?

ខ៖​ កូនទីពី....!

ក៖​ អ្នកមីងជាកូនទីពីក្នុងគ្រួសារ?

ខ៖​ ចា៎....!

ក៖​ ចុះដូចជាពួកគាត់មានមុខរបរអ្វីរៀងៗខ្លួនអ្នកមីងដឹងទេ?

ខ៖​ មីងអត់ដឹងទេក្មួយ!

ក៖​ មិនដឹងថាគាត់មានមុខរបរអីទេណោះមីង?

ខ៖​ អត់ដឹងទេ!

ក៖​ បើថាទីកន្លែងដែលគាត់នៅអាចដឹងខ្លះណោះមីង? បើថាគាត់ធ្វើមុខរបរអីមីងមិនដឹងទេ?

ខ៖​ ចា៎...ពីមុនញ៉ុមអាចដឹង​ តែឥលូវគាត់ទៅរកមុខរបរអីទៀតមីងអត់ដឹង!

ក៖​ កាលពីមុនគាត់ប្រកបរបររកស៉ីអីគេដែរ?

ខ៖​ កាលពីដើមមិញគាត់ដើរបេះផ្កាឈូកបេះអីដូចតែញ៉ុមនិងឯងបេះផ្កាស្នោផ្កាអីចិញ្ចឹមកូនគាត់ប្រពន្ធគាត់និងឯងរហូតឥលូវកូនៗគាត់មានប្តីមានប្រពន្ធ។

ក៖​ ចា៎...!

ខ៖​ តែវាគ្រាន់វាគ្រាន់ជាងញ៉ុម​ ប៉ុន្តែដល់ពេលសព្វថ្ងៃគេគ្រាន់ហើយគេរៀងគ្រាន់បន្តិចទៅ....មានតែខ្ញុំទេមានជាងគេមានមែនទែនមានឡើងមានឡឹងទឹកភ្នែក!

ក៖​ មានឡឹងទឹកភ្នែក!ចា៎​ ចុះតើជំនាន់របស់អ៊ុំបងប្អូនអ៊ុំអីគាត់រស់នៅសាមគ្គីគ្នាល្អគ្នាល្អទេ?

ខ៖​ អត់ដឹង! អត់ដឹងថាល្អឬមិនល្អសាមគ្គីឬមិនសាមគ្គីគ្នាអីមីងអត់ដឹងទេព្រោះគេនៅឆ្ងាយបើគេមួយនៅប្រាសាទតាក្របីទៅប្រាសាទតាមាន់ទៅអីស្វាយឯណេះឯជាយដែនឯគីឡូដប់មួយយើងឯណោះមីងអត់ដឹង!

ក៖​ ចុះដែលថានៅពីក្មេងអឺណាស់អ៊ុំកាលនៅមួយម៉ែទាំងអស់គ្នា! ?

ខ៖​ អត់អីទេ...!

ក៖​ ស្រលាញ់គ្នា...

ខ៖​ អូយស្រលាញ់គ្នាណាស់! បងប្អូនញ៉ុមស្រលាញ់គ្នាណាស់មិនចេះឈ្លោះគ្នាទេច្រូងដូចគ្នាអញ្ចឹងអ្ហេកអត់ចេះឈ្លោះគ្នាអត់ចេះប្រកែកគ្នា...អត់! ដល់ពេលគេបានប្តីបានប្រពន្ធទៅគេបែក....បែកៗអស់ដូចតែកូនមីងអញ្ចឹងណាស់បែកទៅអស់ហើយគេទៅអស់ទៅ...!

ក៖​ ចា៎...ចុះអ្នកមីងមានកូនប៉ុន្មាននាក់ដែរ?

ខ៖​ ញ៉ុមអូស...?

ក៖​ ចា៎...អ្នកមីង!

ខ៖​ ខ្ញុំមានកូនដប់ពីរនាក់​ ដប់ពីរនាក់តែស្លាប់អស់ប្រាំមួយនាក់​ ងាប់អស់ប្រាំមួយនៅប្រាំមួយនៅប្រុសបីស្រីបី....

ក៖​ ចុះអ្នក

ដែលស្លាប់ទៅនិងស្រីប៉ុន្មានប្រុសប៉ុន្មាន?

ខ៖​ ស្លាប់ស្រីបីប្រុសបី។

ក៖​ អញ្ចឹងអ៊ុំស្មើច្រេញម៉ង? ប្រុសប្រាំមួយស្រីប្រាំមួយ?

ខ៖​ ចា៎....!

ក៖​ និយាយពីឡូយឡឹងអ៊ុំ! អញ្ចឹងតើអ៊ុំអាចប្រាប់បានទេថាកូនរបស់អ៊ុំដែលចែកឋានទៅនិងគាត់ស្លាប់ដោយសារអីដែរ?

ខ៖​ ហើម​ គ្រុន...គ្រុនឈាមហើម​ ហើយនេក...ហើយស្មាទោសយើងដើរៗទៅម៉ោពីរត់លេងទៅក្តៅខ្លាំងទៅអោយញ៉ាំថ្នាំទៅក៏ប្រកាច់​ ពេលញ៉ាំថ្នាំទៅនិងក្តៅខ្លួនឈឺក្បាលទៅមីងច្រកថ្នាំប៉ារ៉ាទៅវាប្រកាច់ៗៗៗទៅក៏បញ្ឈរភ្នែកទៅក៏បានមួយយប់មួយថ្ងៃទៅក៏ងាប់​ បើហើមនោះតាមួយយប់មួយថ្ងៃក៏ងាប់...!

ក៖​ គាត់ហើមដោយសារអី?

ខ៖​ វាហើមដៃហើមជើងវាទៅណាស់!

ក៖​ កាលនៅតូចៗឬក៏ធំហើយ?

ខ៖​ វាធំៗគ្រាន់ហើយវាអាយុប្រាំពីរប្រាំបីឆ្នាំប្រាំបីប្រាំបួនឆ្នាំប្រាំឆ្នាំដប់ឆ្នាំអីទៅណាស់។

ក៖​ ហើមដៃហើមជើងអត់មូលហេតុ?

ខ៖​ អត់ដឹងមូលហេតុទេងាប់បណ្តោយុមានអីព្រឺសៗដូចយើងស្មាទោសដូចយើងមួលកទាអញ្ចឹងអ្ហាស...!

ក៖​ ចា៎....

ខ៖​ មួលកទាទៅក៏ងាប់បណ្តោយ......អស់ប្រាំមួយកូនស្រីបីប្រុសបី.....

ក៖​ អ៊ុំអាចចាំឈ្មោះពួកគេបានទេ?

ខ​៖​ អឺ....កូនអើយចាំមិនបានទេ!

ក៖​ ភ្លេចអស់ហើយណោះអ៊ុំណោះ?

ខ៖​ កូរ៉េគេម៉ោទៀតហើយនិងអែក!

ក៖​ ចា៎....!

ខ៖​ កូរ៉េនិងឯងដែលជួយខ្ញុំ....

ក៖​ ចា៎...អ៊ុំ!

ខ៖​ ចាំអត់បានទេក្មួយ...មីងប្រាប់ត្រង់ចាំអត់បានទេមិនដឹងថាឈ្មោះអីឈ្មោះអីខ្លះទេព្រោះមីងសព្វថ្ងៃដូចវង្វេងវង្វាន់....!

ក៖​ ចា៎....!

ខ៖​ ចាំអត់បានទេ​ ៗ។

ក៖​ តើអ៊ុំអាចរៀបរាប់ឈ្មោះកូនដែលនៅរស់អឺណាអ៊ុំថាពួកគាត់មានឈ្មោះអីខ្លះ?

ខ៖​ អ្ហឺ...! ចាំអត់បានទេកូន!

ក៖​ កូននៅរស់អឺណា៎អ៊ុំ?

ខ៖​ អ៎..កូននៅរស់អ្ហោះ?

ក៖​ ចា៎...! គាត់មានឈ្មោះអីដែលទៅ​?

ខ៖​ ឈ្មោះ...អឺ...រ៉េត! អឺ...សិដ្ផ! អឺ...ឈ្មោះអឺក...រួន​ មួយបងគេបង្អស់​ ឈ្មោះរួន​ ហើយរួនមោ​ ឈ្មោះកូនទីពីឈ្មោះចក់!

ក៖​ ចា៎....!

ខ៖​ កូនទីបី​ ឈ្មោះអាចែម...ប្រុស! ​ ហើយកូនទីបួនឈ្មោះមីខៀន...ស្រី​ កូនទីប្រាំឈ្មោះរិទ្ធី​ កូនទីប្រាំមួយឈ្មោះ​ ស្រីមុំពៅគេនិងអស់​ អស់ហើយ​ ប៉ិនតែដល់តែពេលកូនងាប់មីងអត់ចាំទេតែបសួរថ្មីៗមីងចាំតែដល់តាពេលវាច្រើនឆ្នាំទៅមីងអត់ចាំឈ្មោះកូនអស់ទេកូន!

ក៖​ ព្រោះអ៊ុំបានហៅកូនតែប៉ុន្មានឆ្នាំនិង!

ខ៖​ និងឯងចុះបើបីឆ្នាំបួនឆ្នាំកូនងាប់អ្ហោះ...!

ក៖​ ចា៎...

ខ៖​ មីងអត់ចាំទេបើថាចាំមីងចាំតែឈ្មោះកូននៅរស់។

ក៖​ ចុះម្តាយអ៊ុំស្រីវិញឈ្មោះអីដែរ?

ខ៖​ ឈ្មោះ​ ភ័ណ្ឌ...!

ក៖​ ឈ្មោះ​ ភ័ណ្ឌ....?

ខ៖​ ចា៎...! គាត់ឈ្មោះ​ សិរីសោភ័ណ្ឌ។

ក៖​ គាត់អាយុប៉ុន្មានហើយ?

ខ៖​ គាត់អាយុប៉ែតសិបហើយ....

ក៖​ ប៉ែតសិបហើយ...ណោះអ៊ុំណោះ?

ខ៖​ ចា៎....

ក៖​ តែគាត់រស់នៅជាមួយកូនពៅ?

ខ៖​ រស់នៅជាមួយកូនពៅ! ចា៎.....

ក៖​ ចុះឪពុករបសលអ៊ុំស្រីវិញ?

ខ៖​ គាត់ខូចហើយ!

ក៖​ តែគាត់ឈ្មោះអីគេដែរ?

ខ៖​ ឈ្មោះ​ វិន......

ក៖​ វិន.....?

ខ៖​ ចា៎....វិន!

ក៖​ គាត់ខូចនៅអាយុប៉ុន្មានដែលអ៊ុំ?

ខ៖​ កាលគាត់ខូចគាត់អាយុហុកសិបប្រាំបី!

ក៖​ អ៎...ចា៎!

ខ៖​ កាលគាត់ខូចគាត់ខូចនៅចុងស្រុកអាយុហុកសិបប្រាំបី!

ក៖​ ចា៎...តែគាត់ស្លាប់ដោយសារអីគេដែរ?

ខ៖​ ឈឺ....គាត់មានជំងឺបេះដូងរីក​ ឪពុកខ្ញុំបេះដូងគាត់រីក​ គាត់បេះដូងរីកគាត់ខូចតាំពីអាយុហុកសិបប្រាំបី!

ក៖​ បេះដូងគាត់រីកយក​ៗរហូតដល់ស្លាប់បណ្តោយ?

ខ៖​ គាត់ឈឺឡើងពីឆ្នាំ!

ក៖​ អូយ...! មិនដឹងថាអានិងគេហៅរោគអីទេអ៊ុំអើយ!

ខ៖​ ឪពុកខ្ញុំឈឺពីឆ្នាំហើយឈឺទៅក្តៅ...តែដើមទ្រូងនាគ...ឈឺក្តៅ​ ឈឺក្តៅ​ទៅ...ដល់តែពេលថាគាត់អស់អាយុផងអីផងមិនថាយ៉ាងមិចមិនដឹងអីមិនដឹងទេណាក្មួយ! ក៏គាត់ខូចប្រហែលម៉ោងបី​ ម៉ោងបីដប់នាទី...គាត់ខូច!

ក៖​ អ៎..អ៎ចា៎! គាត់ខូចនៅៗ..?

ខ៖​ នៅចុងស្រុកយើងនេះ!

ក៖​ អ៎....

ខ៖​ ចុងស្រុកវត្តអរញ្ញនេះ...

ក៖​ គាត់ជាមនុស្សបែបណាដែរទៅអ៊ុំ? ដូចថាតើគាត់ស្លូតឬគាត់កាចឬក៏...?

ខ៖​ ទេអត់ទេ....ឪពុកម្តាយខ្ញុំមិនដែលកាចដាក់ខ្ញុំផង!

ក៖​ ស្លូតៗទាំងអស់អ្ហោះ?

ខ៖​ ស្លូតៗទាំងអស់!

ក៖​ អញ្ចឹងបានជាកូនៗគាត់មិនចេះឈ្លោះគ្នាតាមនិងអ្ហាស! ហើយចុះម្តាយក៏អញ្ចឹងដែរគាត់ស្លូតដែរ?

ខ៖​ ម្តាយខ្ញុំក៏....អឺម្តាយញ៉ុមអង្គុយមួយថ្ងែម្តាយញ៉ុមរុយទុំមិនបក់មាត់ផង!

ក៖​ អូយ...ដល់ថ្នាក់និងអ៊ុំ! (សើច)ចា៎...ក៏ដូចជា...

ខ៖​ គាត់ស្លូតដែរ...!

ក៖​ តើអ៊ុំចាំអំពីថាតើគាត់ធ្លាប់ប្រៀនប្រដៅអ៊ុំថាមិចខ្លះឬក៏អីអញ្ចឹងអឺណាស់?

ខ៖​ អត់! គាត់មិនដែរប្រៀនប្រដៅខ្ញុំទេប៉ិនតែខ្ញុំបានដឹងខ្លួនឯងព្រោះខ្ញុំជាកូនទីពីរដូចច្នេះខ្ញុំដឹងថាអ្វីជាអ្វីដើម្បីចិញ្ចឹមប្អូនចិញ្ចឹមម្តាយ!

ក៖​ ចា៎....

ខ៖​ គាត់មិនដែរប្រៀនប្រដៅខ្ញុំច្រើនទេព្រោះខ្ញុំដឹងតែរែកត្រីចិញ្ចឹមបងចិញ្ចឹមប្អូនកាលញ៉ុមនៅលីវវិញមានតែប៉ិននិងឯងព្រោះខ្ញុំកំសត់តាំងពីអើយមកកំសត់តាំងពីឪពុកខ្ញុំគាត់នៅរស់ម្តាយខ្ញុំនៅសព្វថ្ងៃខ្ញុំបានចិញ្ចឹមបងចិញ្ចឹមប្អូនរហូត...រហូតដល់ខ្ញុំមានប្តីហើយក៏ញ៉ុុមនៅតែចិញ្ចឹមរបូតជាប់!

ក៖​ ចា៎....!

ខ៖​ អតដែលចេះឈ្លោះគ្នាទេ​ ខ្ញុំនឹកឃើញថាកាលណាខ្ញុំឈ្លោះគេទៅខ្ញុំខ្មាសគេជាញ្ញាតិ្តដល់ហើយខ្ញុំជាបងគេបងទីពីនេះខ្ញុំវាខ្មាសគេខ្ញុំណែនាំបងប្អូនថាអូនអើយកុំឈ្លោះគ្នាបានប៉ិនណាយើងស៉ីប៉ិននិងតឹកប្អូន...អង្ករកន្លះគីឡូក៏ដោយប៉ុន្មានក៏ដោយនាំគ្នាដាំបបរស៉ីក៏មានដែរ​ យ៉ាងណាអត់អោយបងប្អូនឈ្លោះគ្នាទេ....ញ៉ុមមានតែខ្ញុំបងនិងទៅប្រដៅគេតែឪពុកម្តាយខ្ញុំគាត់អត់មានចេះប្រដៅកូនចៅទេ​ ប៉ុន្តែកូនចៅអត់ដែលចេះឈ្លោះគ្នាទេ...ព្រោះពួកគាត់ស្លូតៗណាស់ម៉ែឪញ៉ុមអ្ហោះ!

ក៖​ ចា៎...ចុះគាត់ធ្លាប់និទានប្រាប់អ៊ុំទាក់ទងទៅនិងខ្សែជីវិតគាត់កាលពីក្មេងទេ?

ខ៖​ អត់ .....

ក៖​ គាត់អត់ដែលនិយាយទេ.....

ខ៖​ ចាស់ៗពីដើមគាត់អត់ដែលនិយាយអីផង​ លឺតែគាត់និយាយថាពីដើមមិញឪពុកជិះកង់ឈើ...ប៉ិននិង!

ក៖​ ហ៉ិហ៉ិ...(សើច)​ តើកាលអ៊ុំនៅក្មេងអ្ហាសឪពុកម្តាយរបស់អ៊ុំគាត់ធូរធារឬក៏គាត់ក្រលំបាកតាំងពី

អ៊ុំនៅក្មេងម៉ោ?

ខ៖​ គាត់មាន......

ក៖​ គាត់ធូរធារដែរ?

ខ៖​ ចា៎ស...!

ក៖​ គាត់មានមុខរបរអីគេដែរបានជាគាត់ធូរធា?

ខ៖​ គាត់ស្រែ....! ស្រែចំការទៅគោគាត់រាប់រយរាប់ពាន់ក្បាលអ្ហោះ!

ក៖​ ចា៎....

ខ៖​ គាត់មាន​ ដល់តែពេលគាត់មានកូនម៉ោគាត់ធ្លាក់ខ្លួនក្រត្រឹមញ៉ុុម​ ត្រឹមញ៉ុមនិងចោរប្លន់គាត់ផងអីផង....

ក៖​ អូយ...ចោរប្លន់គាត់ទៀយ?

ខ៖​ ចា៎...ចោរប្លន់ពីេចិតសិបប្រាំបួនអស់....អស់គោអស់ក្របីទៅគាត់ធ្លាក់ខ្លួន​ ធ្លាក់ខ្លួនត្រឹមញ៉ុមនិងឯង...បានញ៉ុមចេះរកស៉ីចិញ្ចឹមបងប្អូនញ៉ុម(សើច)

ក៖​ អញ្ចឹងគឺដោយសារតែអ៊ុំធ្លាប់ធ្វើបែបនិងតាំងតែពីនៅក្មេងហើយ​ អញ្ចឹងបានជាអ៊ុំមានកូនដល់ទៅដប់ពីនាក់តែអ៊ុំអាចចិញ្ចឹមរស់បាន!

ខ៖​ ចា៎...ចា៎!

ក៖​ ដោយសារអ៊ុំធ្លាប់ធ្វើអឺណា៎អ៊ុំ?

ខ៖​ ចា៎....! ធ្លាប់!

ក៖​ ចុះយាយតាខាងម្តាយវិញតើអ៊ុំចាំទេថាគាត់ឈ្មោះអីគេដែរ?

ខ៖​ អត់! អត់...ចាំទេក្មួយ...!

ក៖​ អូ...អត់ចាំទេ...?

ខ៖​ អត់...!

ក៖​ អត់បានកើតទាន់ហើយក៏មិនបានលឺឪពុកម្តាយនិយាយអ្ហេណោះអ៊ុំណោះ?

ខ៖​ កើតទាន់ប៉ុន្តែគាត់អត់និយាយអីផង!

ក៖​ ចុះឈ្មោះរបស់គាត់អ៊ុំចាំទេ?

ខ៖​ អត់...!

ក៖​ អត់ដែរ...?

ខ៖​ អត់ទេក្មួយ។

ក៖​ ចុះចំណែកឯយាយតាខាងឪពុកក៏អត់ដែរ?

ខ៖​ អត់! ...

ក៖​ អូ....ដាច់ខ្សែរយ:ពិទតែម្តង...?

ខ៖​ ដាច់...!

ក៖​ ដាច់បណ្តោយ...?

ខ៖​ ចា៎អត់ចាំទេ។

ក៖​ ចុះតើអ៊ុំមានសាច់ញ្ញាត្តិអីដែលនៅឯក្រៅប្រទេសទេ?

ខ៖​ បើថារឿងសាច់ញ្ញាត្តិនៅក្រៅប្រទេសមាន...ប៉ុន្តែម៉ែឪខ្ញុំជីដូនជីតាខ្ញុំអត់អោយរាប់!

ក៖​ មិចចឹងទីអ៊ុំ?

ខ៖​ គាត់ថាអត់អោយទាក់ទង​...ទៅញ៉ុមភ្លេចឈ្មោះអស់ហើយ!

ក៖​ អ្នកណាគេដែលទៅនុងអ៊ុំដឹងថាសាច់ញ្ញាត្តិខាងណាទេ?

ខ៖​ ញ៉ុមស្គាល់តែប្អូនធម៌ញ៉ុមអឺស្គាល់តែនេក.តែនេះទេឈ្មោះប្អូនញ៉ុមនេកមិនដឹងថាប្អូនមិនដឹងថាបងទេពីចិតសិបប្រាំបួនគាត់ទៅនៅខាវដាងទៅ...គាត់ឈ្មោះតាសំណាងៗ...អ៊ុំ​ឱក​ អ៊ុំ​ម៉ាន​ អ៊ុំម៉ៃ...ស្គាល់តែប៉ិននិងឯងតែកូនគាត់ឈ្មោះមី...មីស្អីទៀត...ញ៉ុមភ្លេច!

ក៖​ ចា៎...គេនៅប្រទេសណាដែរ?

ខ៖​ ថានៅប្រទេសស្អីតេសម៉ារឺស៉ីអីតេស...

ក៖​ ម៉ាឡេស៉ី...?

ខ៖​ និងហើយ​ប្រទេស​ ម៉ាឡេស៉ីអីតេស....!

ខ៖​ ហើគាត់អត់បានដឹងថាឪពុកមាគាត់នៅឯណេះស្លាប់ទេគាត់អត់ដឹងទេអត់ដឹងថាឈ្មោះឪពុកមាឈ្មោះវ៉ាន់ផងវិនផងគាត់អត់ដឹងទេអត់ដឹងអង្កាលឪពុកមាគាតស្លាប់ទេ​ ឈ្មោះសំណាងនិងប្រុសនៅប្រទេសក្រៅកាលបែកពីញ៉ុមកាលទៅពីញ៉ុមនិងតាំងពីគាត់អាយុបីបួនឆ្នាំប្រាំពីរប្រាំបីឆ្នាំអ្ហោះប៉ិនមិនដឹងថាគាត់បងញ៉ុមឬក៏ប្អូនញ៉ុមញ៉ុមអត់ដឹងេលឺថាសព្វថ្ងៃលឺថាបានប្រពន្ធបារាំង....

ក៖​ ចា៎....!

ខ៖​ លឺដំណឹងមកវិញ​ លឺដំណឹងពីបាត់ដំបងមកវិញ​ ថាគាត់បានប្រពន្ធបារាំងតែបងប្អូនញ៉ុមម៉ែឪញ៉ុមគាត់ថាកូនអើយគេមានមិនបាច់រាប់គេទេ...

ក៖​ អញ្ចឹងអ្ហោះ...!

ខ៖​ ព្រោះថាគេអត់ដឹងថាញ៉ុមរស់នៅសៀមរាប...

ក៖​ ចា៎....!

ខ៖​ គាត់អត់ដឹង! មាន...ញ៉ុមស្គាល់តែអ៊ុំឱក​ អ៊ុំម៉ាន​ អ៊ុំមៃតែមិនដឹងថាគាត់ងាប់មិនដឹងថាគាត់រស់ញ៉ុមអត់ដឹងទេ​ អត់ដឹងទេ!

ក៖​ ចា៎...តែអ៊ុំ...អញ្ចឹងអ៊ុំមានសាច់ញ្ញាត្តិនៅក្រៅប្រទេសច្រើន?

ខ៖​ ច្រើន...ប៉ិន!

ក៖​ អ៊ុំអត់សូវបានរាប់?

ខ៖​ ចា៎...អត់សូវ...អត់ដែលបានរាប់ទេ!

ក៖​ ចា៎...!

ខ៖​ អត់ដឹង! ព្រោះបែកគ្នាតាំងពីចិតសិបប្រាំបួនគេដឹកគាត់ទៅយូរឆ្នាំហើយមិនដឹងថាកាលដឹងទៅនិងពីឆ្នាំប៉ុន្មានញ៉ុមអត់ដឹងទេកាលនិងញ៉ុមទៅនៅឯនេក...ខាវដាងអ្ហោះ​ ទៅនៅខាងខាវដាងទៅញ៉ុមអត់ដឹង! ថាគាត់ទៅពីឆ្នាំប៉ុន្មានញ៉ុមអត់ដឹងទេកាលញ៉ុមនៅនេះនៅធំជាងមីអូនឯងញ៉ុមមិនដឹងអាយុប៉ុន្មានញ៉ុមអត់ដឹងដែរ​ កាលអាសំណាង​ សំណាងឈ្មោះប្រុសនិងអ្ហា៎សគាត់ទៅអាយុបួនដប់ឆ្នាំប្រហែលនិងឯង​ គាត់មកសួររកញ៉ុមនៅបាត់ដំបងប៉ុន្មានដងហើយប៉ុន្តែបងប្អូនគេថាមិនដឹងថាឈ្មោះវ៉ាន់និងមិនដឹងនៅឯណា....គេអត់ដឹងគេអត់ប្រាប់ងាបងប្អូននិងនៅសៀមរាបគាត់អត់ដឹងទេ​ សៀមរាបភ្នំក្រោមចុងឃ្នៀសនេះគាត់អត់ដឹងទេ​ ទៅរហូតដល់ឪពុកខ្ញមស្លាប់ទៀត!

ក៖​ អញ្ចឹងអ៊ុំបានរៀនទេអ៊ុំ?

ខ៖​ អឺស....អក្សរមួយអង្គមិនចេះផង!

ក៖​ អត់បានចូលសាលាសោះម៉ងអ្ហោះអ៊ុំ?

ខ៖​ អត់...!

ក៖​ អញ្ចឹង​សរសេរអក្សរខ្មែរអានអក្សរខ្មែរគឺអត់កើតម៉ងអោះអ៊ុំ?

ខ៖​ អត់...!

ក៖​ ចុះភាសាអីផ្សេងក៏អ៊ុំអត់ចេះដែរ?

ខ៖​ អត់....!

ក៖​ គឺអ៊ុំដឹងតែថារកមុខរបរអីចិញ្ចឹមប្អូនតៗហើយនិងចិញ្ចឹមម៉ែ!

ខ៖​ ចិញ្ចឹមតម៉ោរបូត...! ចិញ្ចឹមម៉ែបងប្អូនតរបូតអត់បានចូលសាលាទេ!

ក៖​ ចុះអ៊ុំគិតថាជីវិតរបស់អ៊ុំមានការផ្លាស់ប្តូរហើយឬនអ៊ុំ? ដូចថាកាលពីក្មេងរៀងធូរបន្តិចទៅហើយឥលូវវារៀងពិបាកជាងមុនឬក៏ពីមុនពិបាកឥលូវធូរធារជាងមុន?

ខ៖​ នៅពីក្មេងគ្រាន់ធូរតែសព្វថ្ងៃពិបាកៗមែនទែនអឺណា៎សពិបាករកតែអ្វីមកប្រៀបធៀបពុំបាន​ ពិបាកឡើងទឹកភ្នែកហូរទៅឡើងលែងចង់និយាយឡើងលែងចង់យំទៅទៀតទៅហើយ​ ព្រោះយំអត់ចេញ....!

ក៖​ ចា៎...អ៊ុំឥលូវយើងបង្វែអារម្មណ៍វិញម្តងតើមុខម្ហូបដែលអ៊ុំចូលចិត្តវិញតើអ៊ុំចូលចិត្តមុខម្ហូបអីគេដែរ?

ខ៖​ អីក៏បានដែលកូន!

ក៖​ ដូចថាអ្នកខ្លះគេចូលចិត្តសម្លរអីអញ្ចឹងអឺណាស់អ៊ុំ?

ខ៖​ សម្លរម្ជូរគ្រឿង​ សម្លរម្ជូរព្រលិតអីបានអ៊ុំចូលចិត្ត!

ក៖​ អ៊ុំចូលចិត្តពពួកសម្លរម្ជូរៗអ៊ុំហូបអោយតាជូរៗមាត់អឺណោះអ៊ុំណោះ?

ខ៖​ ចា៎....អោយតែជូរៗមាត់!

ក៖​ អញ្ចឹងតើអ៊ុំចូលចិត្តម្ជូរទេ​ ម្ជូរយើងអ្ហា៎សដូចជាម្ជូរស្វាយខ្ចីអីអ្ហាស?

ខ៖​ ម្ជូរស្វាយអ្ហោះ...? ដាក់មើសមួយគីឡូអស់ឥលូវ(សើច)

ក៖​ ចា៎....ដូចថាស្វាយច្រលក់អំបិលម្ទេសអឺណោះអ៊ុំ?

ខ៖​ អំបិលម្ទេសអីទឹកត្រី!

ក៖​ ទឹកត្រី...ៗស្ករយើងនេះ?

ខ៖​ ទឹកត្រីស្ករមួយគីឡូអស់ឥលូវហើយ(សើច)

ក៖​ ចា៎...ដាក់ម្ទេសតិចៗម៉ោទំណងអ៊ុំចូលចិត្តណាស់! អ៊ុំហេងស៊យពេលអ៊ុំចាញ់កូនមួយញ៉ាំដល់ហើយមើលទៅម្ជូរ?

ខ៖​ អ៊ុំញ៉ាំតែស្វាយម្ជូរយើងនិងឯង្មានញ៉ាំអីផ្សេងតេស!

ក៖​ (សើច)​ ចុះចំរៀងវិញតើអ៊ុំចូលចិត្តស្តាប់បទចំរៀងមួយណាដែរ?

ខ៖​ អូ...កូនអើយបើថាចំរៀងវិញអ៊ុំចលចិត្តស្តាប់តែបទពីដើមទេកូនអើយ្រោះបទសព្វថ្ងៃមីងអត់ចេះស្តាប់...! អោយតែ​ សិនស៉ីសមុទ្រមីងស្តាប់ទាំងអស់មិនថាចំរៀងអី...អោយតែ​ សិនស៉ីសមុទ្រមីងស្តាប់បានទាំងអស់ស្តាប់ទាំងអស់តែក្មេងសព្វថ្ងៃមីងយកសំឡីញ៉ុកត្រចៀកអត់ចេះស្តាប់...!

ក៖​ (សើច)​ អត់ចេះស្តាប់​ ! ព្រោះបទពៅដើមអន្លង់អន្លូចណាស់...!

ខ៖​ ចា៎...នោះឯង! ចេះស្តាប់បទអីអោយតែបទពីដើមមីងស្តាប់បានទាំងអស់!

ក៖​ អូ....ចា៎! អញ្ចឹងដូចជានៅក្នុងគ្រួសារអ្នកមីងតើមានអ្នកណាដែលថាចេះខាងសិល្ប:ដូចថាចេះច្រៀងចេះអាយ៉ៃចេះឧបករណ៍ភ្លេងខ្មែរអីមានទេ?

ខ៖​ អត់....!

ក៖​ អត់មានទេណោះអ៊ុំ?

ខ៖​ អត់ៗៗ...អត់មានទាំងអស់ព្រោះបងប្អូនខ្ញុំគ្មានអាណាចេះអក្សរទេ​ ចេះតែអាពៅគេមួយ...!

ក៖​ អូ...ចា៎...ឥលូវចង់អោយអ៊ុំស្រម៉ៃថាតើកាលពីអ៊ុំនៅក្មេងអ្ហា៎សតើស្ថានភាពផ្ទះរបស់អ៊ុំអ្ហា៎សវាមានលក្ខណ:បែបណាដែរ?វាតូចវាធំឬសង់ពីអីអញ្ចឹងអ្ហា៎ស?

ខ៖​ ផ្ទះពីសង្គមចាស់មិញអោះ?

ក៖​ ចា៎...!

ខ៖​ អ៊ូ....ធំណា៎សដំរីចូលអាឡុងអ្ហោះ​ ធំជាងផ្ទះនេះពីរតអ្ហក..ពីសង្គមមិញអ្ហោះ....កាលម៉ែឪញ៉ុមនៅរស់យាយតាខ្ញុំនៅរស់ផ្ទះគាត់ធំហើយខ្ពស់អ្ហា៎សមិនដឹងថាប៉ុន្មានខ្នងញ៉ុមអត់ដឹងទេប៉ុន្តែបើបានងើយមើលគឺដឹងថាផ្ទះយាយញុមពុកញ៉ុមធំ...ដឹងតែប៉ិននិងឯងប៉ុន្តែមិនដឹងថាប៉ុន្មានខ្នងញ៉ុមអត់ដឹង​ ...!

ក៖​ ចា៎.....!

ខ៖​ អត់ដឹង...!

ក៖​ អញ្ចឹងកាលនិងធូរធារច្រើន...!

ខ៖​ ចា៎...ធូរធារស្រែរាប់រយហិចតា..

ក៖​ ផ្ទះនៅកន្លែងដែលអ៊ុំកើតនិងអ្ហោះអ៊ុំ?

ខ៖​ និងឯង...!

ក៖​ តែឥលូវផ្ទះនិងនៅនុងទៀតអត់?

ខ៖​ អឺ....បងប្អូនគេយកអស់ហើយ​ ....

ក៖​ ចែកអ្ហ៎អ៊ុំ...?

ខ៖​ កាលជំនាន់អាពត​ គេទាញយកអស់ហើយ!

ក៖​ ស្មានតែអ៊ុំស្រីអ៊ុំប្រុសគាត់ចែក!

ខ៖​ អត់ទេ...គេយករបស់គាត់តាំងពីជំនាន់អាពត...

ក៖​ ពេលបែកមកវិញនិងណោះអ៊ុំណ?

ខ៖​ ចា៎...គេយកអស់ហើយគ្មានអីសល់ទេ!

ក៖​ ចា៎..ចុះដូចជាជំនាញរបស់អ៊ុំស្រីដែលអ៊ុំស្រីអាចធ្វើបានដូចថាតីឪពុកម្តាយម៉ោមាន...ទេ? ដូចថាធ្វើផ្តៅធ្វើកន្ទេលធ្វើអន្រឹងអីអញ្ចឹងអឺណា៎សតើអ៊ុំមានចេះធ្វើអីមួយទេ?

ខ​៖​ ចេះ..! អន្រឹងចេះធ្វើកន្ទេលមីងចេះ​ កន្ទេលចាក់អាកន្ទេលអឺ..

ក​ មីងចេះច្រើនណាស់នាគ...!

ខ៖​ អន្រឹងមីងចេះប៉ុន្តែភ្នែកសព្វថ្ងៃមីងងងឹតហើយ....អន្រឹងមីងចេះ​ កន្ទេលមីងចេះធ្បាញ​ ហើយអាៗអាកំប៉ោកនេះក៏មីងចេះធ្វើកន្ទេល​ អាកំប៉ោកនិងធ្វើជាបោះពុម្ភធ្វើជានេក..កាបូបក៏មីងចេះ​ ហើយស្រោមខ្នើយមីងប៉ាក់មីងចេះ​ ហើយខោអាវកូនក្មេងបើចាក់ម្ជុលមួយម្ជុលពីរមីងចេះតែសព្វថ្ងៃមីងងងឹតទៅមីងមើលអត់ឃើញទេ!

ក៖​ តែពីមុនមីងធ្លាប់ធ្វើវាលក់ទេ?

ខ៖​ ធ្វើលក់...! កែបកង់កែបអីស្រោមដៃកង់ស្រោមដៃអី...អឺកែបកង់ពីដើមមិញអញ្ចេះមីងចេះចាក់ចេះធ្វើអីទាំងអស់...ចេះភ្នែកភ្លឺ...ថាចេះធ្វើទាំងអស់ម៉ាសព្វកន្ទេលក៏មីងចេះធ្បាញម៉ាសព្វតែភ្នែកសព្វថ្ងៃបើសម្លឹងទៅ...ដូចយើងរោសគ្រាប់ភ្នែកស្រវាំងអស់ហើយមើលអត់ឃើញ....

ក៖​ ចុះអ៊ុំញ៉ុមស្គាល់អ៊ុំស្រីម្នាក់គាត់ឈ្មោះយាយយ៉ានៗអ្ហោះ...!

ខ៖​ យាយយ៉ានណា៎?

ក៖​ យាយយ៉ានអ៊ុំស្គាល់ដេស?

ខ៖​ យាយយ៉ាននេះអ្ហោះ​?

ក៖​ អ្ហឺ....មិនដឹងយាយយ៉ានណា៎ទេតែគាត់អ្នកដើរកត់ស្រង់ឈ្មោះអ្នកដែរចង់ទៅធ្វើភ្នែក!

ខ៖​ អ៎...យាយយានស្គាលហើយនៅនេះឯង...!

ក៖​ គាត់នៅជិតនេះដែរអ្ហសអ៊ុំ?

ខ៖​ និងហើយគាត់នៅតានេះដែរគាត់ហៅគេអោយទៅបកភ្នែកនៅបាត់ដំបង!

ក៖​ ចា៎....ចុះអ៊ុំគិតមិចដែរ​ អ៊ុំគិតថាគម្រោងនិងទៅឬក៏អត់?

ខ​៖ បកភ្នកបកអីអ្ហោះ?

ក៖​ ចា៎...!

ខ៖​ កូនម្តាយគ្មានលុយទេ!

ក៖​ គាត់ថាអត់អស់លុយទេអ៊ុំ​ គាត់ថាជិះឡានទៅអស់ពីរម៉ឺន...!

ខ៖​ ជិះឡាន...និងឯងអស់ពីរម៉ឺននិងវាមិនបានសន្សំទៅណាស់អ៊ុំសន្សំមួយពាន់មួយថ្ងៃក៏បាន....

ខ៖​ មួយពាន់...! ចុះបើខ្លួនកំពុងមានវិបត្តិទៅទៀតនោះ​ មួយាន់ឯណា៎កូនអ៉ើយ!

ក​៖​ មួយពាន់អត់មានទៀតណោះអ៊ុំណោះ?

ខ៖​ ថាគិតឡើងស្គមខ្លួនហើយ!

ក៖​ ចុះអ៊ុំសព្វថ្ងៃប្រកបមុខរបរអីគេដែរ ?

ខ៖​ អត់បានរកីទេ...!

ក៖​ មានតែកូនគាត់ទៅលើកត្រី!

ខ៖​ មានតែម្នាក់និងឯង!

ក៖​ ហើយយកលុយពីលើកត្រីអោយគេនិងទៅយកម៉ោចិញ្ចឹមគ្រួសារទិញម្ហូបទិញអីអ្ហោះណោះអ៊ុំណោះ?

ខ៖​ និងហើយ..!

ក៖​ ចុះថ្លៃទឹកថ្លៃភ្លើងអីមានត្រូវបង់អោយគេទេ?

ខ៖​ អត់ទេមានបានប្រើភ្លើងផងអុចតែចង្កៀង!

ក៖​ ទូរទ

ស្សន៍ក៏អត់មានមើល

ដែរ?

ខ៖​ អូទេ....នេសមើលទៅ! បើកអោយមើលទៀត!

ក៖​ បើកអោយមើលទៀត! ចា៎...

ខ៖​ នេះមើលអឺកបើមាន​ នោះអុចចង្កៀងនោះ​ ប្រាំរយអុចបីយប់អ្ហោះ!

ក៖​ តែថ្លៃដីៗគេយកទេអ៊ុំ?

ខ៖​ ថ្លៃដីអ្ហោះ...? បើយើងលើកខែវស្សាដាក់កន្លៃងទាហ៊ានគេយកប្រាំម៉ឺនហើយមីងឯងនេះវាអត់មាន​ អត់មានដាក់តាមចិញ្ចើមថ្នល់គេដីភូមិគេនាគដាក់តាមចិញ្ចើមថ្នល់គេនាគ!

ក៖​ អញ្ចឹងយើងដាក់នៅនិងគេអត់យកលុយទេ?

ខ៖​ គេអត់យកលុយទេ....ញ៉ុមវាមានពេកផ្ផះថ្មពេកទៅគេអត់យក​ គេអត់យកទេ!

ក៖​ ចា៎....! ចុះអ៊ុំធ្លាប់មានក្តីស្រម៉ៃចង់បានអីទេអ៊ុំដូចថាក្តីស្រម៉ៃក្នុងចិត្តអ៊ុំតៃងពីក្មេងមានបំណងចង់ធ្វើគ្រូបង្រៀនចង់ធ្វើជាគ្រូពេទ្យអីអញ្ចឹងអ្ហា៎ស?

ខ៖​ អូ...! ចង់ធ្វើគ្រូឯណាទេបើអត់ចេះអក្សរ...!

ក៖​ មិនដែលស្រម៉ៃចង់បានអីទេណោះអ៊ុំណោះ?

ខ៖​ អត់ផង...!

ក៖​ អត់មានទេណោះ?

ខ៖​ ចា៎.....!

ក៖​ ដូចថាយើងអត់បានរៀនទៅអត់មានក្តីស្រមៃដែរ?

ខ៖​ អត់បានរៀន! អត់​ អត់មានបានរៀនអត់បានអីអត់ចង់ស្រម៉ៃថាចង់ចេះស្អីចេះស្អីអត់​ អោយតែចិញ្ចឹមកូនរស់​ អោយតែបានចិញ្ចឹមកូនរស់​ បានព្រឹកហូបព្រឹកបានល្ងាចហូបល្ងាច!

ក៖​ អូចា៎....ហើយដូចជាចុះតើអ៊ុំមានពាក្យពេចន៍អ្វីដើម្បីផ្តែផ្តាំទៅកូនចៅជំនាន់ក្រោយទេ?

ខ៖​ អ៎....មានសូមផ្តាំកូនចៅជំនាន់ក្រោយកុំអោយធ្វើតម្រាប់តាមខ្ញុំអោយកូនចៅនិងរៀនអោយចេះអក្សរកុំអោយដូចខ្ញុំល្ងង់ល្ងិតអោយរកអនាគតកុំអោយដូចខ្ញុំដែលខ្ញុំក្រីក្រណាស់ព្រោះអត់មានអីទេអោយកូនចៅជំនាន់ក្រោយនិងអោយរកស៉ីអោយមានបានអោយត្រជាក់អោយត្រជុំកុំអោយដូចជារូបខ្ញុំ​ ព្រោះខ្ញុំអត់ចេះអក្សរទេបើកូនចៅជំនាន់ក្រោយអោយខំរៀនអោយកុំសូត្រអោយបានចេះអោយដឹងកុំអោយដូចជារូបខ្ញុំចិញ្ចឹមកូនដប់ពីរហើយពិបេកពិបាកវេទនាសព្វគ្រប់សព្វថ្ងៃនៅតែមួយរយខ្មែរនៅនិងខ្លួនបើងាប់ទៅរកតែមួយរយខ្មែបង់និងវត្តគ្មានទេសព្វថ្ងៃនេះខ្ញុំផ្តែផ្តាំបានតែប៉ិននិងឯង.....!

ក៖​ អរគុណច្រើនហើយណាអ៊ុំដែលអ៊ុំបានចំណាយពេលវេលាមួយដែលថាអ៊ុំអាចចែកចាយនូវអ៊ឺអំពីខ្សែជីវិតរបស់អ៊ុំមានទាំងរឿងស្វាមីអាពាហ៍ពិពាហ៍មានទាំងរឿងចិញ្ចឹមកូនចិញ្ចឹមក្រុមគ្រួសារធ្លាប់ធ្វើការងារគ្រប់សព្វទាំងអស់ចា៎...ហើយខ្ញុំដឹងថានេះដោយសាតែអ៊ុំជាស្ត្រីរឹងមាំម្នាក់ហើយណាស់អ៊ុំបើអ៊ុំជាស្ត្រីទន់ខ្សោយវិញមានបញ្ហាបែបនេះគេសម្លាប់ខ្លួនបាត់ហើយអ៊ុំ! កូនក៏ច្រើនហើយអឹក...លុយក៏គ្មានចិញ្ចឹមកូនទៀតមិនដឹងថាមានមុខរបរអីអោយអាចចិញ្ចឹមដែលថាអត់ពីប្តីទៅភ្លាមៗអឺណា៎អ៊ុំកូនក៏ទើបនិងកើតហើយទៀតអញ្ចឹងវាពិបាកសព្វគ្រប់ហើយតែអ៊ុំអាចឆ្លងបានអស្ចារ្យមែនទែនអ៊ុំជាស្ត្រីម្នាក់ដែរថាជាគំរូដល់ញ៉ុមអឺណាអ៊ុំអញ្ចឹងញ៉ុមដឹងថាអ្នកណាដែលបានលឺសម្លេងរបស់អ៊ុំទាំងអស់នេះគឺពួកគេយកគំរូល្អៗតាមអ៊ុំច្រើនដែលជាគំរូស្ត្រីរឹងមាំម្នាក់និងអ្ហាស!

ខ៖​ ចា៎.....!

ក៖​ ហើយគាត់ក៏និងព្យាយាមដើម្បីចេះជំនាញច្រើនដូចជាអ៊ុំដើម្បីងាយស្រួលបើពួកាត់ជួបបញ្ហាដូចជាអ៊ុំអញ្ចឹងគាត់អាចដោះស្រាយបានដូចអ៊ុំអញ្ចឹង!

ខ៖​ ចា៎.....!

ក៖​ ហើយពួកយើងសូមជូនពរអោយអ៊ុំមានសុខភាពល្អហើយដូចជាមានកំលាំងច្រើនឡើងវិញដើម្បីបន្តរស់នៅយូរអង្វែងនៅមើលឃើញចៅមើលក្មួយអ៊ុំតទៅទៀតហើយនៅមើលកូនអ៊ុំកូនរបស់ពួកគាត់តទៀតនិយាយទៅអនាគតរបស់គាត់យើងមើលអត់ឃើញទេណាអ៊ុំថាគាត់និងរីកចំរើនឬក៏និងដុះរីកធំធាត់យ៉ាងណា៎ទេអញ្ចឹងសូមជូនពរអ៊ុំមានអាយុវែងដើម្បីចាំមើលអនាគតពួកគាត់ព្រោះថាគោលបំណងរបស់អ៊ុំគឺចង់ឃើញអនាគតរបស់ពួកគាត់អញ្ចឹងសូមអ៊ុំនៅតែបន្តមានសុខភាពល្អរស់នៅមានអាយុវែងសូមអោយគ្រួសាររបស់អ៊ុំនិងមានជំនួយគេចុះមកជួយច្រើនហើយមានភាពរីកចំរើនក្នុងគ្រួសារអញ្ចឹងអឺណា៎អ៊ុំ?

ខ៖​ ចា៎.....!

ក៖​ ហើយពួកយើងមានតែប៉ិននិងហើយពួកយើងសុំការអនុញ្ញាតពីអ៊ុំម្តងទៀតដើម្បីដាក់សំលេងរបស់អ៊ុំនិងរូបថតរបស់អ៊ុំចូលទៅក្នុងគេហទំព័ររបស់ពួកយើងអ៊ុំយល់ព្រមទេ....!

ខ៖​ បានតាសកូន!

ក៖​ ចា៎...អរគុណច្រើនអ៊ុំហើយពួកយើងមានតែប៉ិននិងហើយសូមគោរពជំរាបលាអ៊ុំស្រី....!

ខ៖​ ចា៎..ចា៎ៗកូនចា៎!